ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία 77697 ΕΞ 2021/
29.6.2021 κοινής απόφασης των Υπουργών Οικονομικών και Ανάπτυξης και Επενδύσεων με θέμα
«Καθορισμός του περιεχομένου της σύμβασης στην
οποία υποχρεούνται να προσχωρήσουν οι χρηματοδοτικοί φορείς προκειμένου να δικαιούνται να κατα-
στούν συμμετέχοντες πιστωτές, στο πλαίσιο της διαδικασίας του εξωδικαστικού μηχανισμού ρύθμισης
οφειλών του Κεφ. Α’ του Δεύτερου Μέρους του Πρώτου Βιβλίου (άρθρα 5-30) του ν. 4738/2020» (Β’ 2896).
Ρύθμιση τεχνικών και άλλων θεμάτων για την άντληση στην ηλεκτρονική πλατφόρμα του εξωδικαστι-
κού μηχανισμού ρύθμισης οφειλών των οφειλών
του νομικού προσώπου που έχει τεθεί σε λύση ή εκκαθάριση ή έχει παύσει να υφίσταται σε αίτηση συ-
νυπεύθυνων προσώπων, σύμφωνα με την περ. γ’ της
παρ. 3 του άρθρου 7 του ν. 4738/2020 (Α’ 207), όπως
τροποποιήθηκε με το άρθρο 75 του ν. 5043/2023
(Α’ 91) και το άρθρο 64 του ν. 5072/2023 (Α’ 198).
ΑΠΟΦΑΣΕΙΣ
Αριθμ. 13243 ΕΞ 2024
(1)
Τροποποίηση της υπό στοιχεία 77697 ΕΞ 2021/
29.6.2021 κοινής απόφασης των Υπουργών Οικονομικών και Ανάπτυξης και Επενδύσεων με θέμα
«Καθορισμός του περιεχομένου της σύμβασης
στην οποία υποχρεούνται να προσχωρήσουν οι
χρηματοδοτικοί φορείς προκειμένου να δικαιούνται να καταστούν συμμετέχοντες πιστωτές,
στο πλαίσιο της διαδικασίας του εξωδικαστικού
μηχανισμού ρύθμισης οφειλών του Κεφ. Α’ του
Δεύτερου Μέρους του Πρώτου Βιβλίου (άρθρα
5-30) του ν. 4738/2020» (Β’ 2896).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ
Έχοντας υπόψη:
1. Την παρ. 5 του άρθρου 71 του ν. 4738/2020 «Ρύθμιση οφειλών και παροχή δεύτερης ευκαιρίας και άλλες
διατάξεις» (Α’ 207).
2. Τη διαδικασία που ορίζεται στο Κεφάλαιο Α’ του Δεύτερου Μέρους του Πρώτου Βιβλίου (άρθρα 5-30) του
ν. 4738/2020 «Ρύθμιση οφειλών και παροχή δεύτερης
ευκαιρίας και άλλες διατάξεις» (Α’ 207).
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
4. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
5. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
6. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά
αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του π.δ. 77/
2023 (Α’ 130) - Μεταβατικές διατάξεις» (Α’ 139).
7. Τις διατάξεις του π.δ. 142/2017 «Οργανισμός Υπουργείου Οικονομικών» (Α’ 181).
8. Το π.δ. 5/2022 «Οργανισμός Υπουργείου Ανάπτυξης
και Επενδύσεων» (Α’ 15).
9. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
10. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
11. Την υπό στοιχεία 77697 ΕΞ 2021/29.6.2021 κοινή
απόφαση των Υπουργών Οικονομικών και Ανάπτυξης και
Επενδύσεων με θέμα «Καθορισμός του περιεχομένου της
σύμβασης στην οποία υποχρεούνται να προσχωρήσουν
οι χρηματοδοτικοί φορείς προκειμένου να δικαιούνται
να καταστούν συμμετέχοντες πιστωτές, στο πλαίσιο της
διαδικασίας του εξωδικαστικού μηχανισμού ρύθμισης
οφειλών του Κεφ. Α’ του Δεύτερου Μέρους του Πρώτου
Βιβλίου (άρθρα 5-30) του ν. 4738/2020» (Β’ 2896).
12. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
1. Την αντικατάσταση της περ. 2 της παρ. 7.12 του
άρθρου 7 - Μεθοδολογία υπολογισμού αυτοματοποιηΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 560
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
μένης λύσης εξωδικαστικού μηχανισμού ρύθμισης οφειλών (Αντιπρόταση Πιστωτών), της υπό στοιχεία 77697
ΕΞ 2021/29.6.2021 κοινής απόφασης των Υπουργών
Οικονομικών και Ανάπτυξης και Επενδύσεων με θέμα
«Καθορισμός του περιεχομένου της σύμβασης στην
οποία υποχρεούνται να προσχωρήσουν οι χρηματοδοτικοί φορείς προκειμένου να δικαιούνται να καταστούν
συμμετέχοντες πιστωτές, στο πλαίσιο της διαδικασίας
του εξωδικαστικού μηχανισμού ρύθμισης οφειλών του
Κεφ. Α’ του Δεύτερου Μέρους του Πρώτου Βιβλίου (άρθρα 5-30) του ν. 4738/2020» (Β’ 2896), ως ακολούθως:
«2) Για κάθε οφειλή προς τους χρηματοδοτικούς φορείς,
είτε εξασφαλίζεται με ειδικό προνόμιο είτε όχι, μη συμπεριλαμβανομένων των «εξαιρούμενων οφειλών», το «ελά-
χιστο ποσό ανάκτησης οφειλής» που προέκυψε βάσει της
κατανομής της αξίας ρευστοποίησης του όρου 7.11 του
παρόντος άρθρου, αναπροσαρμόζεται ως ακολούθως:
Εάν το «ελάχιστο ποσό ανάκτησης οφειλής» που προέκυψε βάσει της κατανομής της αξίας ρευστοποίησης
είναι μικρότερο του «ελάχιστου ποσοστού ανάκτησης
οφειλών χρηματοδοτικών φορέων» επί του «ποσού συνολικής οφειλής», τότε το «ποσό ανάκτησης οφειλής»
αναπροσαρμόζεται στο «ελάχιστο ποσοστό ανάκτησης
οφειλών χρηματοδοτικών φορέων» επί του «ποσού συνολικής οφειλής, όπως αυτό προσδιορίζεται στην παρ. ιζ
του Εγγράφου Αναλυτικών Παραμέτρων Μεθοδολογίας
Αυτοματοποιημένης Λύσης Εξωδικαστικού Μηχανισμού
Ρύθμισης Οφειλών.».
2. Προσαρτάται στην παρούσα απόφαση το Έγγραφο
Αναλυτικών Παραμέτρων Μεθοδολογίας Αυτοματοποιημένης Λύσης Εξωδικαστικού Μηχανισμού Ρύθμισης
Οφειλών (Αντιπρόταση Πιστωτών), το οποίο προβλέπεται στο άρθρο 13 της ως άνω κοινής υπουργικής από-
φασης.
Κατά τα λοιπά ισχύει η υπό στοιχεία 77697 ΕΞ
2021/29.6.2021 (Β’ 2896) κοινή υπουργική απόφαση.
Η ισχύς της παρούσας άρχεται από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Άγιος Ιωάννης Ρέντης, 26 Ιανουαρίου 2024
Οι Υπουργοί
Εθνικής Οικονομίας
και Οικονομικών
Ανάπτυξης
ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΚΩΝΣΤΑΝΤΙΝΟΣ ΣΚΡΕΚΑΣ
Ι
Αριθμ. 13131 ΕΞ 2024
(2)
Ρύθμιση τεχνικών και άλλων θεμάτων για την
άντληση στην ηλεκτρονική πλατφόρμα του εξωδικαστικού μηχανισμού ρύθμισης οφειλών των
οφειλών του νομικού προσώπου που έχει τεθεί
σε λύση ή εκκαθάριση ή έχει παύσει να υφίσταται σε αίτηση συνυπεύθυνων προσώπων, σύμ-
φωνα με την περ. γ’ της παρ. 3 του άρθρου 7 του
ν. 4738/2020 (Α’ 207), όπως τροποποιήθηκε με το
άρθρο 75 του ν. 5043/2023 (Α’ 91) και το άρθρο
64 του ν. 5072/2023 (Α’ 198).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Έχοντας υπόψη:
1. Την περ. γ’ της παρ. 3 του άρθρου 7 του ν. 4738/2020
«Ρύθμιση οφειλών και παροχή δεύτερης ευκαιρίας και
άλλες διατάξεις» (Α’ 207), όπως τροποποιήθηκε με το
άρθρο 75 του ν. 5043/2023 (Α’ 91) και το άρθρο 64 του
ν. 5072/2023 (Α’ 198).
2. Το Κεφάλαιο Α’ του Δεύτερου Μέρους του Πρώτου Βιβλίου (άρθρα 5-30) του ν. 4738/2020 «Ρύθμιση οφειλών και
παροχή δεύτερης ευκαιρίας και άλλες διατάξεις» (Α’ 207).
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
4. Τον ν. 4622/2019 «Επιτελικό κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133).
5. Το π.δ. 142/2017 «Οργανισμός Υπουργείου Οικονομικών» (Α’ 181).
6. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης»
(Α’ 168).
7.  Το π.δ. 77/2023 «Σύσταση Υπουργείου και μετονομασία Υπουργείων- Σύσταση, κατάργηση και μετονομα-
σία Γενικών και Ειδικών Γραμματειών- Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
8. Το π.δ. 79/2023 «Διορισμός Υπουργών, Αναπληρωτών
Υπουργών και Υφυπουργών» (Α’ 131) και το π.δ. 2/2024
«Διορισμός Υπουργών και Υφυπουργών» (Α’ 2).
9. Το π.δ. 82/2023 «Μετονομασία Υπουργείου-Σύσταση
και μετονομασία Γενικών Γραμματειών-Μεταφορά αρμοδιοτήτων, υπηρεσιακών μονάδων και θέσεων προσω-
πικού-Τροποποίηση και συμπλήρωση του π.δ. 77/2003
(Α’ 130) - Μεταβατικές διατάξεις» (Α’ 139).
10. Τον ν. 4727/2020 «Ψηφιακή Διακυβέρνηση [Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024] - Ηλεκτρονικές Επικοινωνίες [Ενσωμάτωση στο Ελληνικό Δίκαιο της
Οδηγίας (ΕΕ) 2018/1972] και άλλες διατάξεις» (Α’ 184).
11. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Σκοπός - Ρύθμιση οφειλών συνυπευθυνότητας
Οφειλές προς το Δημόσιο ή/και προς τους Φορείς Κοινωνικής Ασφάλισης, όπως αυτοί εκπροσωπούνται από την
Ανεξάρτητη Αρχή Δημοσίων Εσόδων (Α.Α.Δ.Ε.) και το Κέντρο Είσπραξης Ασφαλιστικών Οφειλών (Κ.Ε.Α.Ο.) αντίστοι-
χα, οι οποίες έχουν βεβαιωθεί σε βάρος νομικού προσώπου
το οποίο έχει τεθεί σε λύση ή εκκαθάριση ή έχει παύσει να
υφίσταται, δύνανται να ρυθμιστούν σύμφωνα με το Κεφάλαιο Α’ του Δεύτερου Μέρους του ν. 4738/2020 (Α’ 207),
με αίτηση τρίτου προσώπου, φυσικού ή νομικού, που έχει
κατά νόμο εις ολόκληρον ευθύνη με το νομικό πρόσωπο
για τις βεβαιωμένες σε βάρος του οφειλές (συνυπεύθυνο
πρόσωπο), εφόσον ο αιτών - συνυπεύθυνο πρόσωπο δεν
εξαιρείται από το πεδίο εφαρμογής του Κεφαλαίου Α’ του
Δεύτερου Μέρους του ν. 4738/2020 (Α’ 207).
Άρθρο 2
Διαδικασία οφειλών συνυπευθυνότητας
πριν την υποβολή της αίτησης
Πριν από την υποβολή της αίτησης της παρ. 1 του
άρθρου 8 του ν. 4738/2020 (Α’ 207), το συνυπεύθυνο
πρόσωπο υποχρεούται:
α) Ως προς το Δημόσιο, να επιβεβαιώνει την ιδιότητα της
συσχέτισής του και τη χρονική περίοδο συνυπευθυνότητας
μέσω της ψηφιακής πύλης «myAADE» στην ενότητα «Στοιχεία Μητρώου - Φυσικού Προσώπου». Σε περίπτωση που
τα στοιχεία του πρώτου εδαφίου της παρούσας παραγράφου δεν είναι επικαιροποιημένα, το συνυπεύθυνο πρόσω-
πο πρέπει να προβαίνει για την επικαιροποίηση αυτών σε
υποβολή αιτήματος μέσω της Εφαρμογής Ψηφιακής Υποδοχής και Διαχείρισης Αιτημάτων της Ανεξάρτητης Αρχής
Δημοσίων Εσόδων «Τα Αιτήματά μου» για την καταχώριση
των μεταβολών στο Φορολογικό Μητρώο, καταθέτοντας
τα απαιτούμενα κατά περίπτωση δικαιολογητικά σύμφωνα με την υπό στοιχεία ΠΟΛ. 1006/31.12.2013 (Β’ 19/2014)
απόφαση του Γενικού Γραμματέα Δημοσίων Εσόδων.
Το συνυπεύθυνο πρόσωπο ενημερώνεται από την
Α.Α.Δ.Ε. ως προς την ολοκλήρωση της διαδικασίας της
πρώτης παραγράφου του σημείου (α) του παρόντος
άρθρου.
β) Ως προς τους Φορείς Κοινωνικής Ασφάλισης, να
επιβεβαιώνει την ιδιότητά του και τη χρονική περίοδο
συνυπευθυνότητας μέσω της εκάστοτε αρμόδιας υπηρεσίας Ασφάλισης και Εισφορών του e-ΕΦΚΑ. Σε περίπτωση
που τα στοιχεία του πρώτου εδαφίου της παρούσας παραγράφου δεν είναι επικαιροποιημένα στο Μητρώο του
e-ΕΦΚΑ, το συνυπεύθυνο πρόσωπο υποβάλλει αίτηση με
τα κατά περίπτωση απαιτούμενα δικαιολογητικά για την
επικαιροποίηση αυτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 560/26.01.2024
Το συνυπεύθυνο πρόσωπο ενημερώνεται από την αρμόδια υπηρεσία Ασφάλισης και Εισφορών του e-ΕΦΚΑ
ως προς την ολοκλήρωση της διαδικασίας της πρώτης
παραγράφου του σημείου (β) του παρόντος άρθρου.
Άρθρο 3
Αναγγελία οφειλών συνυπευθυνότητας
κατά την υποβολή της αίτησης
1. Κατά την υποβολή της αίτησης της παρ. 1 του άρθρου 8 του ν. 4738/2020 (Α’ 207) ο αιτών - συνυπεύθυνο
πρόσωπο επιλέγει σχετική ένδειξη στην ηλεκτρονική
πλατφόρμα του εξωδικαστικού μηχανισμού ρύθμισης
οφειλών της Γενικής Γραμματείας Χρηματοπιστωτικού
Τομέα και Διαχείρισης Ιδιωτικού Χρέους για να συμπεριληφθούν στην αίτησή του το σύνολο των οφειλών από
συνυπευθυνότητα που έχουν βεβαιωθεί σε βάρος νομικού ή νομικών προσώπων τα οποία έχουν τεθεί σε λύση
ή εκκαθάριση ή έχουν παύσει να υφίστανται.
2. Σε περίπτωση που ο αιτών - συνυπεύθυνο πρόσωπο δεν έχει ολοκληρώσει την διαδικασία του άρθρου 2,
κατά την υποβολή της αίτησής του στην ηλεκτρονική
πλατφόρμα του εξωδικαστικού μηχανισμού ρύθμισης
οφειλών αντλούνται, από τα δεδομένα της Α.Α.Δ.Ε. και
του Κ.Ε.Α.Ο. αντίστοιχα, μόνο οι ατομικές του οφειλές
και ο αιτών ενημερώνεται σχετικά από την ηλεκτρονική
πλατφόρμα του εξωδικαστικού μηχανισμού ρύθμισης
οφειλών της Γενικής Γραμματείας Χρηματοπιστωτικού
Τομέα και Διαχείρισης Ιδιωτικού Χρέους.
3. Η Α.Α.Δ.Ε. αναγγέλλει στην ηλεκτρονική πλατφόρμα
του εξωδικαστικού μηχανισμού ρύθμισης οφειλών της
Γενικής Γραμματείας Χρηματοπιστωτικού Τομέα και Διαχείρισης Ιδιωτικού Χρέους, τα στοιχεία οφειλών, όπως
αυτά τηρούνται στη βάση δεδομένων της, αναφορικά
με τις υφιστάμενες κατά την ημερομηνία ολοκλήρωσης
της ανωτέρω διαδικασίας οφειλές. Το Κ.Ε.Α.Ο. αναγγέλλει
τα στοιχεία οφειλών όπως αυτά τηρούνται στη βάση
δεδομένων του κατά τη στιγμή της άντλησης.
Άρθρο 4
Οριστική υποβολή αίτησης συνυπευθυνότητας Απώλεια της ρύθμισης
1. Με την οριστική υποβολή της αίτησης του αιτούντος-συνυπεύθυνου προσώπου δύνανται να ρυθμι-
σθούν οι οφειλές συνυπευθυνότητας κατά το άρθρο 1
της παρούσας.
Δεν επιτρέπεται η συμμετοχή της ίδιας οφειλής συνυπευθυνότητας σε πέραν της μιας σύμβασης αναδι-
άρθρωσης.
Σε περίπτωση που μια οφειλή από συνυπευθυνότητα
περιλαμβάνεται σε άλλη αίτηση οριστικά υποβληθείσα,
η οφειλή αυτή δεν ρυθμίζεται εκτός αν η αίτηση στην
οποία έχει περιληφθεί έχει ολοκληρωθεί ως άκαρπη ή
έχει επιτευχθεί ρύθμιση αλλά στη συνέχεια έχει καταγγελθεί η σύμβαση αναδιάρθρωσης από τον πιστωτή ο
οποίος έχει βεβαιώσει την οφειλή αυτή.
2. Κατά παρέκκλιση του κανόνα της περ. α’ 2. του άρθρου 22 του ν. 4738/2020 (Α’ 207), μετά την απώλεια της
ρύθμισης του πρώτου εδαφίου της παρ. 1 του παρόντος
άρθρου, επιτρέπεται νέα ρύθμιση των ίδιων οφειλών
συνυπευθυνότητας, εφόσον η αίτηση υποβάλλεται από
άλλο συνυπεύθυνο πρόσωπο που δεν εξαιρείται από
το πεδίο εφαρμογής του Κεφαλαίου Α’ του Δεύτερου
Μέρους του ν. 4738/2020.
Άρθρο 5
Έννομες συνέπειες
Οι έννομες συνέπειες της ρύθμισης, που προβλέπονται στα άρθρα 23, 25 και 26 του ν. 4738/2020 επέρ-
χονται ως προς τον αιτούντα και τυχόν τρίτα πρόσωπα που έχουν κατά νόμο εις ολόκληρον ευθύνη για
τις οφειλές που υπάγονται στη ρύθμιση. Οι έννομες
συνέπειες του προηγούμενου εδαφίου επέρχονται
επιπλέον ως προς το νομικό πρόσωπο σε βάρος του
οποίου έχουν βεβαιωθεί οι οφειλές που υπάγονται
στη ρύθμιση.
Η απόφαση αυτή να δημοσιευθεί στην Εφημερίδα της
Κυβερνήσεως.
Άγιος Ιωάννης Ρέντης, 26 Ιανουαρίου 2024
Οι Υπουργοί
Εθνικής Οικονομίας
Εργασίας και
και Οικονομικών
Κοινωνικής Ασφάλισης
ΚΩΝΣΤΑΝΤΙΝΟΣ
ΔΟΜΝΑ - ΜΑΡΙΑ
ΧΑΤΖΗΔΑΚΗΣ
ΜΙΧΑΗΛΙΔΟΥ

[Source: 20240200560.pdf | Tokens: 13474]